ഇതുവരെ കണ്ടിട്ടില്ല, പക്ഷേ ചിരിക്കുന്ന ഈ മുഖം കണ്ടപ്പോള് കണ്ണ് നിറഞ്ഞ് പോയി: ആതിരയുടെ മരണത്തില് ഒമര് ലുലു പുനലൂര്: പുനലൂര് കരുവാളൂരില് ആത്മഹത്യ ചെയ്ത 22 കാരി ആതിരയുടെ മരണത്തില് പ്രതികരിച്ച് സംവിധായകന് ഒമര് ലുലു. ഇത് വരേ കണ്ടിട്ടില്ല. പക്ഷേ ചിരിക്കുന്ന ഈ മുഖം കണ്ടപ്പോള് കണ്ണ് നിറഞ്ഞ് പോയി ആതിരയുടെ ചിത്രം പങ്കുവെച്ച് സംവിധായകന് കുറിച്ചു. നമ്മുടെ കര്മ്മത്തില് അടിയുറച്ച് വിശ്വസിച്ചാല് പ്രപഞ്ചം നമ്മളെ കൈവിടില്ല എന്ന് സംവിധായകന് തന്റെ പോസ്റ്റിനു കമന്റ് ആയി കുറിച്ചിട്ടുണ്ട്. നമ്മുക്ക് കരച്ചില് വന്നാല് കരയുക സന്തോഷം വന്നാല് ചിരിക്കുക. എന്ത് വിഷമം ഉണ്ടെങ്കില്ലും ആരോട് ഏങ്കില്ലും ഷെയര് ചെയ്യുക. നമ്മുടെ കര്മ്മത്തില് അടിയുറച്ച് വിശ്വസിക്കുക പ്രപഞ്ചം നമ്മളെ കൈവിടില്ല. നമ്മുടെ കര്മ്മത്തില് അടിയുറച്ച് വിശ്വസിക്കുക പ്രപഞ്ചം നമ്മളെ കൈവിടില്ല, ഒമര് ലുലു കുറിച്ചു. തിരുവനന്തപുരം ചെമ്ബഴന്തി എസ്എന് കോളജിലെ എംഎ അവസാന വര്ഷ വിദ്യാര്ഥിനിയായ ആതിരയെ ഇന്നലെ വൈകിട്ടാണ് ആത്മഹത്യ ചെയ്ത നിലയില് കണ്ടെത്തിയത്. തൊഴിലുറപ്പ് പണിക്ക് പോയി തിരികെ വന്ന ആതിരയുടെ അമ്മ സരസ്വതി ഒരുപാട് മുട്ടിയിട്ടും കതക് തുറക്കുന്നില്ലായിരുന്നു. പിന്നീട് കതക് തള്ളിത്തുറന്ന് അകത്ത് കയറിയ അമ്മ കണ്ടത് മകള് ഫാനില് തൂങ്ങി നില്ക്കുന്നതാണ്. ഇവരുടെ നിലവിളി കേട്ട് ഓടിക്കൂടിയ അയല്വാസികള് ഉടന് തന്നെ ആതിരയെ കെട്ട് അഴിച്ച് പുനലൂര് താലൂക്ക് ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു. സംഭവത്തില് പുനലൂര് പൊലീസ് അന്വേഷണം ആരംഭിച്ചിട്ടുണ്ട്. കാരണം ഇതുവരെ വ്യക്തമല്ലെന്നാണ് പൊലീസിന്റെ പ്രാഥമിക അന്വേഷണത്തില് പറയുന്നത്. എന്നാല് സംഭവസ്ഥലത്തുനിന്നും ആതിരയുടെ കുറിപ്പ് പൊലീസിന് ലഭിച്ചെന്നാണ് സൂചന. കേസില് കൂടുതല് അന്വേഷണങ്ങള് നടന്നുകൊണ്ടിരിക്കുകയാണ്.